સુકન્યા સમૃદ્ધિ યોજના હેઠળ 10 વર્ષની ઉંમર સુધીની કોઇપણ દિકરી માટે એકાઉન્ટ ખોલાવી શકાય છે. સરકારી અધિસૂચના અનુસાર, સુકન્યા સમૃદ્ધિ યોજના ખાતું કોઇપણ અધિકૃત સરકારી બેન્ક અને પોસ્ટ ઓફિસ બ્રાન્ચમાં ખોલાવી શકાય છે. તાજેતરમાં જ સરકારે ડિસેમ્બર ત્રિમાસિક(ઓક્ટોબર-ડિસેમ્બર 2018) માટે વ્યાજદરમાં 0.4 ટકાનો વધારો કર્યો છે, જેથી વ્યાજ દર 8.5 ટકા થઇ ગયા છે. સુકન્યા સમૃદ્ધિ યોજનામાં વર્ષે ઓછામાં ઓછા 250 રૂપિયા જમા કરાવી શકાય છે. આ પહેલા વર્ષે માસિક જમા રકમ 1 હજાર રૂપિયા હતી. યોજના હેઠળ વર્ષે ઓછામાં ઓછા 250 રૂપિયા અને વધુમાં વધુ 1.50 લાખ રૂપિયા જમા કરાવી શકાય છે. સુકન્યા સમૃદ્ધિ યોજના હેઠળ ઇનકમ ટેક્સ કલમ 80 સી હેઠળ ટેક્સમાં છૂટ મળી શકે છે. આ યોજના હેઠળ એકાઉન્ટ ખોલાવ્યાના દિવસથી 15 વર્ષ પૂર્ણ થાય ત્યાં સુધી રોકાણ કરવાનું હોય છે, એટલે કે આ ખાતું 21 વર્ષ પૂર્ણ થાય ત્યારે મેચ્યોર થઇ જાય છે. 15 વર્ષ પૂર્ણ થયા બાદથી 21 વર્ષ સુધી ખાતામાં એ સમયના નક્કી વ્યાજદર પ્રમાણે પૈસા જોડાતા રહે છે.